Kuntavaalit 2021

Mielipidekirjoituspohja

OTSIKKO:

Ikääntymisen huomioiminen politiikassa tuo säästöjä

TEKSTI:

Jokainen ikääntyy – koko ajan. Suomen suurimman eläkeläisjärjestön yhdistyksenä haluamme varmistaa, että kuntapäättäjät muistavat kestävän ikääntymisen osatekijät.

Toimintakykyä pitävät yllä oikea-aikaiset riittävät palvelut, hyvinvoinnin edistäminen ja tietoon perustuvat päätökset. Lainsäädäntö velvoittaa näihin kaikkiin ja parantamisen varaa on.

Yleisimmät epäkohdat, jotka nousevat esiin missäpäin tahansa Suomea ovat kotihoidon ja laitoshoivan palveluiden riittämättömyys ja osin asiakasturvallisuutta vaarantava huono laatu.

Ikääntyneiden kulttuuri-, liikunta- ja koulutuspalvelut sekä maksuttomien kokoontumistilojen määrät ovat puutteellisia, vaikka juuri nämä toiminnot ehkäisevät korjaavien palveluiden tarvetta.

Vanhusneuvostojen toimintaedellytyksiä tulee nykyisestään vahvistaa, jotta myös iäkkäät ovat aidosti mukana strategisessa suunnittelussa.

Jos nämä kysymykset ylimääräisten kustannusten välttämiseksi hoidetaan huonosti, vaihtoehtoiset kustannukset lisääntyvänä palveluiden käyttönä, kalliina vuodeosastohoitoina ja iäkkäiden syrjäytymisenä ovat sitäkin korkeammat.

Olemme päättäjien kanssa samalla puolella: veronmaksajina emme halua lisätä vältettävissä olevia kustannuksia. Mitä pitempään ongelmien ratkaisemista tai haasteiden helpottamista viivyttää, sen vaikeammaksi ne muuttuvat ja tuovat mukanaan uusia ongelmia.

Iäkkäät eivät ole julkisen talouden uhka tai kuluerä, vaan he ovat aktiivisia yhteiskunnan jäseniä ja oman elämänsä subjekteja. Pysyviä kustannussäästöjä saadaan edistämällä ikääntyneiden ihmisten hyvinvointia kaikilla politiikan aloilla.

ALLEKIRJOITUKSET:

XX

Eläkeliiton x yhdistyksen puheenjohtaja

YHDISTYS, KYSY LUPA SAATKO LAITTAA TOISEKSI ALLEKIRJOITTAJAKSI OMAN PIIRISI PUHEENJOHTAJAN:

XX

Eläkeliiton x piirin puheenjohtaja